ተቋማቱ ለሃገር ልማት እንዲረባረቡ ጥሪ ቀረበ
አዲስ አበባ፤ ሐምሌ 16/2005 (ዋኢማ) – የኃይማኖት ተቋማት አብሮ የመስራትና የመቻቻል ባህላቸውን በማዳበር የሃገሪቱን የልማት ጉዞ ለማሳካት መረባረብ እንደሚገባቸው የፌዴራል ጉዳዮች ሚኒስቴር ገለፀ፡፡ሚኒስቴሩ ከኢትዮጵያ የኃይማኖት ተቋማት ጋር በመተባበር ከነሐሴ 21 እስከ ነሐሴ 23 ሃገር አቀፍ ጉባዔ በአፍሪካ ህብረት አዳራሽ ያካሂዳል፡፡ጉባዔው ኃይማኖትን እና ህገ-መንግስታዊ ድንጋጌዎች ላይ ግንዛቤ መፍጠር እንዲሁም በመቻቻልና መከባበር ላይ ያተኩራል ተብሏል፡፡የፌዴራል ጉዳዮች ሚኒስትር ዴኤታ አቶ ሙሉጌታ ውለታው እንደገለጹት ጉባኤው በሃገር  ግንባታና ሰላም የወጣቱን ግንዛቤ ማሳደግና የኃይማኖት ተቋማት በሰላምና በልማት ግንባታ ላይ በጋራ እንዲንቀሳቀሱ ግንዛቤ በመፍጠር ላይ ያተኩራል፡፡በጋራ ጉዳዮች ላይም ተቀናጅቶ ለመስራት የኃይማኖት ተቋማት መንቀሳቀስ እንዳለባቸውም ሚኒስትር ዴኤታው  ጠቁመዋል፡፡በጉባኤው ላይ የኃይማኖት ተቋማት ተከታዮች፣ የመንግስት ከፍተኛ ባለስልጣናት፣ አምባሳደሮች፣ ዲፕሎማቶች፣ ከፍተኛ የትምህርት ተቋማት እና ሌሎች ባለድርሻ አካላት እንደሚሳተፉ  ሚኒስትር ዴኤታው ተናገረዋል፡፡እንደ ኢሬቴድ ዘገባ በጉባዔው ላይ የተለያዩ ጥናታዊ ጽሁፎች ቀርበው ውይይት እንደሚደረግባቸውም ይጠበቃል፡፡